1. - 4. bekkur á Ólafsfirði heimsótti Ljóðasetrið og Síldarminjasafnið í morgun Í morgun fóru nemendur í 1. - 4. bekk frá Ólafsfirði yfir til Siglufjarðar og heimsóttu Síldarminjasafnið og Lóðasetrið . Á Síldarminjasafninu tóku þær Aníta Elefsen og Steinunn M. Sveinsdóttir á móti þeim og leiddu þau í gegnum sögu jólatrésins á Íslandi , sýndu þeim gamalt jólaskraut og ræddu við nemendur um jól fyrri tíma . Síðan var lesin jólasaga yfir kakói og smákökum áður en nemendur fengu að skoða safnið . Það var síðan Þórarinn Hannesson sem tók á móti þeim í Ljóðasetrinu og fræddi þau enn frekar um gamla tíma , las fyrir þau sögur og tók með þeim nokkur lög . Hægt er að sjá nokkrar myndir frá því í morgun hér .